**Aprobat,**

Prof. Ana-Cristiana BOTAN

Inspector Școlar General

Către

**Toate unitățile de învățământ din județul Vaslui**

În atenția

**Doamnei/domnului director**

**Responsabilului cu proiecte educaționale cu finanțare europeană**

Referitor la**:**

**Competiţia Naţională “ ŞCOALĂ EUROPEANĂ”, ediţia 2024**

În vederea creșterii vizibilității programelor europene în școlile din România, Ministerul Educaţiei și Cercetării continuă Competiţia Națională pentru acordarea certificatului “ŞCOALĂ EUROPEANĂ”.

Această competiție este deschisă tuturor unităţilor de învăţământ preuniversitar implicate în programele europene din domeniul educației și formării profesionale [Erasmus+](https://ec.europa.eu/programmes/erasmus-plus/node_ro). Activităţile pot avea în vedere fie instituţia, în ansamblu, fie personalul didactic sau elevii, individual sau în echipe.

Competiția „Școală Europeană” constă în evaluarea calității și coerenței managementului școlii, reflectat în documentele manageriale, precum și a impactului pe care activitățile derulate în cadrul proiectelor europene l-a avut asupra dezvoltării profesionale, a culturii organizaționale și a ethosului școlii.

Certificatul „Școală Europeană” este valabil pentru o perioadă de trei ani, după care școala trebuie să candideze din nou pentru a reconfirma titlul obținut. În mod excepțional, în condițiile întreruperii organizării competiției în 2020 și 2021 din cauza pandemiei de Covid 19, certificatele „Școală Europeană” obținute de unitățile de învățământ la edițiile din 2017, 2018 și 2019 au o valabilitate de 5 ani.

Activitățile/proiectele/programele care se iau în considerare pentru ediția din acest an a competiției sunt cele desfășurate în perioada septembrie 2021 –august 2024

**Dosarul de candidatură va conţine:**

1. Formularul tip de candidatură ( prezentat în Anexa 1 la prezentul Apel) tehnoredactat în limba română, semnat și ștampilat
2. Portofoliu ilustrativ relevant pentru activitățile descrise în formularul tip de candidatură
3. Documentele manageriale
	1. Proiectul de dezvoltare instituțională ( PDI sau PAS) pentru toată perioada evaluată ( septembrie 2021-august 2024), aprobat de Consiliul de Administrație al unității de învățământ/ unității de educație extrașcolară ( o copie, avizată la zi de director și ștampilată pe prima pagină/ semnată electronic, în cazul transmiterii documentului în format electronic)
	2. Planurile manageriale pentru ultimii trei ani școlari ( anul școlar în curs și doi ani școlari precedenți) ( copii avizate la zi de director și ștampilate pe prima pagină/ semnate electronic, în cazul transmiterii dosarului în format electronic)
4. Avizul ISJ Vaslui ( prezentat în Anexa 2 )

Detalii despre aceste documente sunt disponibile în Apelul Național, pagina 2.

Dosarele de candidatură vor fi trimise Inspectoratului Școlar Județean Bihor, prin poștă/curier la adresa : Inspectoratul Școlar Județean Bihor, str. Mihai Eminescu, nr. 11, Oradea, cod poștal 410010 cu mențiunea ”Pentru Concursul Școală Europeană, ediția 2024”.

Termenul limita de trimitere a *Dosarului de candidatură* este **21 mai 2024** (data poştei).

Vă invităm să consultați documentele aferente acestei competiții pe site-ul [www.isj.vs.edu.ro](http://www.isj.vs.edu.ro), *Proiecte educaționale*, secțiunea *Școală Europeană.*

1. Adresă Ministerul Educației
2. Apel Național Școală Europeană 2024
3. Formular de candidatură 2024
4. Aviz ISJ Vaslui Școală Europeană 2024

Prof. Mihaelia Lungu

*Inspector școlar pentru proiecte educaționale*